Aspoestertjie – wolfshadowwhispers
Soms wonder ek waar ons voorouers aan woorde soos “Raponsie’ en ‘Aspoestertjie’ gekom het. Om woorde direk uit ander tale te vertaal in jou eie taal is skreeu snaaks. En ‘Aspoestertjie’ klink baie verdag ook. Soos ‘n loslyf model in ‘n Arikaanse hygtydskrif… Lees voort “Aspoestertjie woordekonomie” → Ons kerkraad se aanbeveling oor Artikel 1 | Attie se koffietafel.
← Wie sit aan die tafel? (Tienernagmaal)
Nie “ja”omdat die VGKSA ‘n geweer teen die NGK se kop hou nie! →
Maart 30, 2015 · 06:55	↓ Jump to Comments
Die volgende skrywe met betrekking tot die kerkraad se aanbeveling is gister by die eredienste van ons gemeente uitgedeel:
Die kerkraad het die laaste paar weke ŉ inligtingstuk oor die proses met betrekking tot die Wysiging van Kerkorde Artikel 1 aan die gemeente beskikbaar gestel. Op die inligtingstuk het die kerkraad bekend gemaak dat ŉ buitengewone kerkraadsvergadering op Maandag 23 Maart 2015 gehou sou word waarop die kerkraad ŉ besluit sou neem oor die aanbeveling om aan die gemeente te maak. Die kerkraad het op Maandag 23 Maart 2015 die saak met openheid, eerlikheid, verdraagsaamheid en liefde bespreek.
Die gesindheid op die kerkraadsvergadering was een wat getuig het van wedersydse begrip en gewilligheid om nie net na mekaar te luister nie, maar ook waar en wanneer nodig deur die feitelike van die situasie gelei te word.
Die optrede van die kerkraadslede tydens die vergadering getuig juis van die gesindheid wat die voorgestelde nuwe Artikel 1 van die Kerkorde, in die NG Kerk in Suidelike Afrika tot stand kan bring. Die Algemene Sinode het gedroom van ŉ kerk waar ons ten spyte van ons verskille steeds deur die eenheid wat die Gees smee aan mekaar gebind sal bly.
Die besluit van die kerkraad was nie eenparig geneem nie, maar wel met ŉ twee derde meerderheid. Die kerkraad het dit goed gedink om kerkraadslede die vryheid te gee om volgens hulle gewete tydens die gemeentestemming te stem en ook volgens hulle gewete in gesprekke met die gemeente betrokke te raak.
Die kerkraad het op ŉ buitengewone kerkraadsvergadering gehou op 23 Maart 2015 besluit om aan die gemeente aan te beveel dat die nuwe Artikel 1 van die Kerkorde goedgekeur word.
Van nou af tot 16 Mei is ŉ tyd waarin die gemeente ingelig gaan word oor die aangeleentheid. Elke lidmaat het die vryheid om volgens sy/haar persoonlike oortuiging te stem. Nadat die gemeente gestem het sal die kerkraad op 25 Mei 2015 ŉ besluit neem wat in ooreenstemming met die gemeente se besluit is.
Die kerkraad het die leraars versoek om hierdie besluit van die kerkraad aan die gemeente oor te dra en te motiveer waar nodig. Na die erediens van Sondagoggend 3 Mei 2015 sal daar by 30ste Laan, Cunninghamlaan en Huis Vergenoeg ŉ inligtingsgeleentheid wees waar die gemeente ingelig word oor die Wysiging van Kerkorde Artikel 1.
In hierdie tyd is die gebed van die kerkraad dat dieselfde gesindheid wat tydens die kerkraadsvergadering geheers het, ook in die gemeente na vore sal kom wanneer ons oor hierdie uiters sensitiewe saak met mekaar praat.
5 responses to “Ons kerkraad se aanbeveling oor Artikel 1”	Christelle	Maart 30, 2015 om 09:28	Ek wil nie n argument uitlok nie maar ek sien en hoor baie dinge – as jy voor God moes staan en jy se ja, – sou dit jou ja wees? Ons skole is ook die volgende teiken. Die mensdom is besig om in iets afgrysliks te verval . To go with the flow ends up in sorrow.
Die gevolge sien mens ongelukkig eers later . As ons Kerke ook nie so slapgat was nie sou die kommunis ook nie hierdie land so verkrag het nie. Dit is my mening, dit is hoe ek voel oor alles, ek kom seker te hard oor , wat help dit , die koeel is deur die Kerk .
Reply	attie	Maart 30, 2015 om 09:58	Christelle
Ek twyfel vir geen oomblik dat hierdie die regte besluit is nie. Vir my lyk dit of jou opmerking vol baie woede en teleurstelling is. Sterkte.
Reply	Christelle	Maart 31, 2015 om 09:49	Jy is doodreg Attie. Wanneer die kwaad by die voordeur instap , stap die goeie by die agterdeur uit .
Reply	Pingback: Nie “ja”omdat die VGKSA ‘n geweer teen die NGK se kop hou nie! | Attie se koffietafel.
Evelyn	September 29, 2016 om 07:36	Hi Attie Waar kan ek meer van jou artikels lees, meer van God Leer
Meeste gelees. EK BLY IN SUID AFRIKA	STROME IN DIE DORSLAND	spanning tussen ouers en tieners	NIE VREDE NIE - DIE LEWE!	SOUT VAN DIE AARDE; LIG VIR DIE WÊRELD.	Wie tel nou eintlik?	408,170 hits